Document ID: 32009R0708

KOMISSION ASETUS (EY) N:o 708/2009,
annettu 5 päivänä elokuuta 2009,
asetuksesta (ETY) N:o 1915/83 poikkeamisesta Italian yhteyselimelle tilikautta 2008 koskevien maatilailmoitusten lähettämiselle vahvistetun määräajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 6 artiklan 2 kohdan,
sekä katsoo seuraavaa:
(1)
Tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi 13 päivänä heinäkuuta 1983 annetun komission asetuksen (ETY) N:o 1915/83 (2) 3 artiklan kolmannessa kohdassa säädetään, että yhteyselimen on tilikaudesta 2005 alkaen toimitettava maatilailmoitukset viimeistään kahdentoista kuukauden kuluttua kyseisen tilikauden päättymisestä.
(2)
On aiheellista antaa Italialle tilikautta 2008 koskevana poikkeustoimenpiteenä pitempi aika tietojen toimittamiselle, jotta se voi saattaa loppuun maatilojen tulojen määrittämiseksi kerättyjen kirjanpitotietojen käsittelyyn käytettävän atk-järjestelmänsä uudistamisen.
(3)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 1915/83 3 artiklan kolmannessa kohdassa säädetään, Italian yhteyselimen on toimitettava maatilailmoitukset tilikauden 2008 osalta komissiolle viidentoista kuukauden kuluessa kyseisen tilikauden päättymisestä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä elokuuta 2009.

Labels: 4
2
19
6
18
15